**HRVATSKA AKADEMSKA I ISTRAŽIVAČKA MREŽA - CARNET**

**10 000 ZAGREB**

**JOSIPA MAROHNIĆA 5**

**ŠIFRA GRADA: 133**

**RKP BROJ: 21852**

**MATIČNI BROJ: 01147820**

**OIB: 58101996540**

**RAZINA: 11**

**RAZDJEL: 080 MINISTARSTVO ZNANOSTI I OBRAZOVANJA**

**ŠIFRA DJELATNOSTI: 6209**

**IBAN: HR1210010051863000160**

**RAZDBOLJE: I – XII 2024.**

**Obrazloženje izvršenja financijskog plana Hrvatske akademske istraživačke mreže – CARNET za I-XII 2024. godine**

## 21852 Hrvatska akademska i istraživačka mreža CARNET

Uredbom o Hrvatskoj akademskoj i istraživačkoj mreži CARNET (NN 23/15) definirane su osnovne djelatnosti CARNET-a: razvoj, izgradnja i održavanje računalno-komunikacijske infrastrukture koja će povezivati obrazovne, znanstveno-istraživačke te ostale ustanove po odluci osnivača, međusobno u jedinstveni informacijski sustav, povezivanje CARNET mreže s međunarodnim mrežama, razvoj i izgradnja informacijskih čvorišta i mreža, provedba informatizacije sustava osnovnog i srednjeg obrazovanja, kroz planiranje, razvoj, organizaciju, provedbu i praćenje ključnih aspekata informatizacije, u suradnji s Ministarstvom nadležnim za obrazovanje i znanost, poslovi iz nadležnosti nacionalnog tijela za prevenciju i zaštitu od računalnih ugroza sigurnosti javnih informacijskih sustava u Republici Hrvatskoj, promocija informacijskih tehnologija, ostali poslovi iz područja informacijskih znanosti, pružanje savjeta o računalnoj opremi (hardveru), ostale djelatnosti povezane s računalima, izrada i pribavljanje programske opreme (softvera), izrada i upravljanje bazama podataka, edukacija (obavljanje i organizacija edukativnih djelatnosti), projektiranje i izgradnja u području informacijskih tehnologija, projektiranje telekomunikacijskih sustava. Osiguranje i razvoj napredne informacijsko-komunikacijske infrastrukture za akademsku, istraživačku i obrazovnu zajednicu, uključujući brzu i sigurnu mrežu, raznovrsne sadržaje i usluge. Povezivanje svih hrvatskih akademskih i znanstvenih ustanova te svih osnovnih i srednjih škola u zajedničku komunikacijsku mrežu i na Internet. Izgradnja i održavanje većeg broja servisa koji koriste ovako uspostavljenu mrežnu povezanost.

Pod razvojem informacijsko - komunikacijske infrastrukture podrazumijeva se razvoj sljedećih komponenti infrastrukture: nacionalna obrazovna i istraživačka računalno-komunikacijska mreža, povezivanje na internet, računalno-komunikacijski resursi, informacijski sustavi u obrazovanju i znanosti, sigurno korištenje interneta.

Potencijali informacijsko-komunikacijske tehnologije (IKT) koriste se za unapređenje poslovnih i nastavnih procesa u osnovnim i srednjim školama, s konačnim ciljem stvaranja digitalno zrelih škola, s unaprijeđenim poslovnim i nastavnim procesima, spremnih za bržu prilagodbu obrazovanja tržištu rada, kroz razvoj kompetentnih učenika spremnih za nastavak školovanja ili za kvalitetan ulazak na tržište rada. Razvoj e-škola potaknut će se spajanjem na ultrabrzi širokopojasni internet, opremanjem informacijsko-komunikacijskim tehnologijama (IKT), informatizacijom procesa poslovanja, učenja i poučavanja te stručnim usavršavanjem i podrškom ravnateljima, nastavnicima i stručnom osoblju u primjeni IKT-a u nastavi i poslovanju škole. Digitalno kompetentni nastavnici i učenici će u svom svakodnevnom radu koristiti računalnu i mobilnu opremu te obrazovne aplikacije i digitalne nastavne materijale.

S ciljem doprinosa razvoju digitalnog društva i u skladu s ciljevima Strategije obrazovanja, znanosti i tehnologije, CARNET provodi i potiče aktivnosti pripreme nastavnika za korištenje IKT-a u odgojno-obrazovnom procesu te podizanja njihovih digitalnih kompetencija kroz razvoj i provođenje masovnih otvorenih online tečajeva i drugih vrsta online obrazovnih programa, kao i istraživačke intervencije koje za cilj imaju prikupljanje podataka o utjecaju IKT-a na odgojno-obrazovni proces u skladu s definiranim ciljevima i mjerama Strategije obrazovanja, znanosti i tehnologije.

1. **PRIHODI POSLOVANJA**

Ukupni prihodi Hrvatske akademske istraživačke mreže - CARNET u 2024. godini ostvareni su u iznosu od 32.052.233,82 EUR odnosno na razini od 100,86% plana.

Najznačajnije stavke prihoda poslovanja u smislu izvršenja su sljedeće:

**Prihodi od pomoći iz inozemstva i od subjekata unutar općeg proračun (izvori financiranja: 56, 57, 58)**

6323 Tekuće pomoći od institucija i tijela EU – na stavci tekućih pomoći od institucija i tijela EU ostvareni su prihodi u iznosu od 9.748.706,79 EUR. Ukupno izvršenje ove smanjeno je u odnosu na isto razdoblje prethodne godine zbog završetka projekt „e-Škole: Razvoj sustava digitalno zrelih škola (II. faza)”.

6324 Kapitalne pomoći od institucija i tijela EU – na stavci kapitalnih pomoći od institucija i tijela EU ostvareni su prihodi u iznosu od 1.798.084,14 EUR. To predstavlja značajno smanjenje u odnosu na isto razdoblje prethodne godine, uzrokovano završetkom projekta „e-Škole: Razvoj sustava digitalno zrelih škola (II. faza)”.

**Prihodi od upravnih i administrativnih pristojbi, pristojbi po posebnim propisima i naknada (izvori financiranja: 43)**

6526 Ostali nespomenuti prihodi – na stavci ostalih nespomenutih prihoda ostvareni su prihodi u iznosu od 2.004.565,45 EUR odnosno na razini 111,36% financijskog plana. Navedeno je relativno u skladu s prihodima u istom razdoblju prethodne godine i u skladu s očekivanjima dinamike ostvarenja prihoda u odnosu na plan s obzirom na promatrani godišnji period.

**Prihodi od prodaje proizvoda i roba te pruženih usluga i prihodi od donacija (izvori financiranja: 31, 63)**

6631 Tekuće donacije – na ovoj stavci ostvareni su prihodi u iznosu od 283.276,44 EUR. Najveći dio prihoda odnosi se na projekt GEANT, u kojem CARNET sudjeluje kao partner uz 37 europskih i 5 nordijskih akademskih i istraživačkih mreža, te GEANT-a kao koordinatora projekta.

**Prihodi iz nadležnog proračuna i od HZZO-a temeljem ugovornih obveza (izvori financiraja:11,12)**

6711 Prihodi iz nadležnog proračuna za financiranje rashoda poslovanja – na stavci prihoda iz nadležnog proračuna ostvareni su prihodi u iznosu 15.036.530,37 EUR. Izvršenje na navedenoj stavci je u skladu s financijskim planom s o obzirom na promatrani godišnji period i iznosi 98,76% planiranih prihoda.

6712 Prihodi iz nadležnog proračuna za financiranje rashoda za nabavu nefinancijske imovine – na stavci su ostvareni prihodi u iznosu 3.121.080,41 EUR. Došlo je do velikog smanjenja u odnosu na izvršenje financijskog plana prethodne godine, a razlog tome bila je činjenica da se sredstava prethodne godine uglavnom odnose na nacionalno sufinanciranje za projekt „e-Škole: Razvoj sustava digitalno zrelih škola (II. faza)”.

U nastavku je dana struktura prihoda po ekonomskoj klasifikaciji:

|  |  |  |  |
| --- | --- | --- | --- |
| **BROJČANA OZNAKA I NAZIV** | | **OSTVARENJE/IZVRŠENJE  01.2024. - 12.2024.** | **Udio vrste rashoda u ukupnim rashodima** |
| **1** | | **5** |  |
|  | **UKUPNI PRIHODI** | **32.052.233,82** | **100,00%** |
| 63 | Pomoći iz inozemstva i od subjekata unutar općeg proračuna | 11.606.420,53 | 36,21% |
| 65 | Prihodi od upravnih i administrativnih pristojbi, pristojbi po posebnim propisima i naknada | 2.004.565,45 | 6,25% |
| 66 | Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima | 283.637,06 | 0,88% |
| 67 | Prihodi iz nadležnog proračuna i od HZZO-a temeljem ugovornih obveza | 18.157.610,78 | 56,65% |

1. **RASHODI POSLOVANJA**

Ukupni rashodi Hrvatske akademske istraživačke mreže - CARNET u 2024. godini planirani su u iznosu od 32.326.631,00 EUR od čega rashodi poslovanja 25.808.758,00 EUR, a rashodi za nabavu nefinancijske imovine 6.517.873,00 EUR.

Izvršenje ukupnih rashoda u 2024. godini iznosi 29.007.559,83 EUR, što čini 89,73% planiranih rashoda za 2024. godinu. Rashodi poslovanja izvršeni su u iznosu od 24.056.095,28 EUR, odnosno 93,21% planiranih rashoda poslovanja, dok su rashodi za nabavu nefinancijske imovine izvršeni u iznosu od 4.951.664,55 EUR, odnosno 75,97% plana.

Najznačajnije stavke rashoda u smislu izvršenja su sljedeće:

**Rashodi za zaposlene**

Rashodi za zaposlene u 2024. godini izvršeni su u nominalnom iznosu od 9.741.748,01 EUR što je povećanje od 29,27% u odnosu na isto razdoblje prethodne godine, a navedeno povećanje je najvećim dijelom rezultat pune primjene propisa kojima se reguliraju plaće zaposlenika u državnim i javnim službama.

**Materijalni rashodi**

Materijalni rashodi u 2024. godini izvršeni su u iznosu od 12.929.684,03 EUR, što predstavlja 92,45% planiranih sredstava. U odnosu na 2023. godinu smanjeni su za 7,9 milijuna eura odnosno 38% zbog završetka projekta „e-Škole: Razvoj sustava digitalno zrelih škola (II. faza)”. U nastavku je dan pregled izvršenja materijalnih rashoda po podskupinama i udio u ukupnim materijalnim rashodima, gdje se vidljivo da se najveći dio odnosi na Rashode za usluge 84,76%.

|  |  |  |  |
| --- | --- | --- | --- |
| **BROJČANA OZNAKA I NAZIV** | | **OSTVARENJE /IZVRŠENJE  01.2024. - 12.2024.** | **Udio** |
| 32 | Materijalni rashodi | 12.929.684,03 |  |
| 321 | Naknade troškova zaposlenima | 846.256,68 | 6,55% |
| 322 | Rashodi za materijal i energiju | 305.226,59 | 2,36% |
| 323 | Rashodi za usluge | 10.958.743,74 | 84,76% |
| 324 | Naknade troškova osobama izvan radnog odnosa | 507.011,75 | 3,92% |
| 329 | Ostali nespomenuti rashodi poslovanja | 312.445,27 | 2,42% |

Na stavci usluge telefona, pošte i prijevoza ostvareni su rashodi u nominalnom iznosu od 4.698.781,42 EUR i predstavljaju 42,87% rashoda za usluge. Navedeno se uglavnom odnosi na rashode vezane za telekomunikacijske i infrastrukturne poveznice na CARNET mrežu dio koje su ustanove i institucije u Republici Hrvatskoj poput sveučilišta i fakulteti u njihovu sastavu, ostale visokoškolske ustanove, znanstveno-istraživački instituti, osnovne i srednje škole i dr. Izvršenje je u skladu s planiranim sredstvima i iznosi 98,99%.

Na stavci usluga tekućeg i investicijskog održavanja pad je rashoda od 86,94% i navedeno smanjenje se odnosi na rashode povezane s izgradnjom IKT infrastrukture u sklopu projekta „e-Škole: Razvoj sustava digitalno zrelih škola (II. faza)” i završetkom projekta u prethodnoj godini.

Na stavci intelektualne i osobne usluge ostvareni su rashodi u iznosu od 1.988.308,40 EUR i 44% odnosno 866.656,31 EUR rashoda se odnosi na na projekt “Digitalna preobrazba visokog obrazovanja e-Sveučilišta”.

**Pomoći dane u inozemstvo i unutar općeg proračuna**

Pomoći dane u inozemstvo i unutar općeg proračuna izvršene su u 2024. godini u iznosu od 1.001.878,00 EUR, odnosno 54,45% planiranih sredstava. Planirani transferi partnerima temeljem Ugovora o dodjeli bespovratnih sredstava sklopljenim s Europskom komisijom (izvor financiranja 51) su izvršeni, dok će transferi na izvoru 581 biti provedeni u 2025. godini. Naime, Europska komisija je krajem 2024. godine uplatila sredstva za odobrene potraživane troškove na projektu te su transferi provedeni. Tek po odobrenju troškova od strane Europske komisije moguće je potraživati navedene troškove i u okviru NPOO Ugovora te po odobrenju izvršiti transfere, a navedeno nije bilo moguće realizirati u periodu koji je bio preostao do kraja 2024. godine.

Najveći iznos rashoda u ovoj skupini odnosi se na transfer partnerima za provedbu nacionalnog projekta Hrvatska kvantna komunikacijska infrastruktura – CroQCI, a manji dio na završene transfere partnerima na projektu “ATTEND - Unaprjeđenje jednakih mogućnosti u obrazovanju za učenike s teškoćama u razvoju”.

**Rashodi za donacije, kazne, naknade šteta i kapitalne pomoći**

Na stavci tekućih donacija iz EU sredstava je ostvaren rashod u nominalnom iznosu od 331.174,78 EUR što je na razini 68,24% financijskog plana. Navedeno predstavlja transfer partneru Odašiljači i veze d.o.o. u iznosu od 201.718,41 EUR za provedbu nacionalnog projekta Hrvatska kvantna komunikacijska infrastruktura – CroQCI i transfer Hrvatskom katoličkom sveučilištu u iznosu od 129.456,37 EUR koje sudjeluje u projektu „Primjena digitalnih tehnologija temeljenih na umjetnoj inteligenciji u obrazovanju – BrAIn“, kao partnerska institucija.

**Rashodi za nabavu nefinancijske imovine**

Rashodi za nabavu nefinancijske imovine u 2024. godini izvršeni su u iznosu od 4.951.664,55 EUR, a u usporedbi s prethodnom godinom smanjeni su za 53.971.336,21 eura, odnosno 91,6% što je posljedica završetka projekta „e-Škole: Razvoj sustava digitalno zrelih škola (II. faza)”.

Unutar ove kategorije rashoda, najznačajniji iznos od 3.405.075,04 EUR odnosi se na rashode za nabavu proizvedene dugotrajne imovine od čega se iznos od 1.454.424,22 EUR odnosi na opremu nabavljenu iz izvora općih prihoda i primitaka, najvećim dijelom za nadogradnju komunikacijske opreme za CARNET mrežu, čime se obnavljaju zastarjele i neadekvatne komponente potrebne za funkcioniranje i stabilnost CARNET mreže.

Iznos od 756.528,31 EUR odnosi se na nabavu asistivne tehnologije kojom su opremljeni centri za odgoj i obrazovanje, a koja je nabavljena kroz projekt “ATTEND - Unaprjeđenje jednakih mogućnosti u obrazovanju za učenike s teškoćama u razvoju”.

Na stavci su ostvareni rashodi u iznosu 655.257,51 EUR koji se odnose na opremanje visokoobrazovnih ustanova financiranih iz projekta “Digitalna preobrazba visokog obrazovanja e-Sveučilišta”.

Kroz projekt Podrška u primjeni digitalnih tehnologija u obrazovanju – BrAIn najznačajni rashod unutar ove kategorije odnosi se na usluge nadogradnje i održavanje sustava CARNET privatnost 455.625 EUR

U strukturi rashoda po ekonomskoj klasifikaciji vidljivo je da je na nabavu nefinancijske imovine utrošeno 17,07% od ukupnih rashoda, a 82,93 % na rashode poslovanja

|  |  |  |  |
| --- | --- | --- | --- |
| **BROJČANA OZNAKA I NAZIV** | | **OSTVARENJE /IZVRŠENJE  01.2024. - 12.2024.** | **Udio vrste rashoda u ukupnim rashodima** |
| **1** | | **5** |  |
|  | **UKUPNI RASHODI** | **29.007.759,83** |  |
| **3** | **Rashodi poslovanja** | **24.056.095,28** | **82,93%** |
| 31 | Rashodi za zaposlene | 9.741.748,01 | 33,58% |
| 32 | Materijalni rashodi | 12.929.684,03 | 44,57% |
| 34 | Financijski rashodi | 5.641,06 | 0,02% |
| 36 | Pomoći dane u inozemstvo i unutar općeg proračuna | 1.001.878,00 | 3,45% |
| 37 | Naknade građanima i kućanstvima na temelju osiguranja i druge naknade | 45.969,40 | 0,16% |
| 38 | Rashodi za donacije, kazne, naknade šteta i kapitalne pomoći | 331.174,78 | 1,14% |
| **4** | **Rashodi za nabavu nefinancijske imovine** | **4.951.664,55** | **17,07%** |
| 41 | Rashodi za nabavu neproizvedene dugotrajne imovine | 1.546.589,51 | 5,33% |
| 42 | Rashodi za nabavu proizvedene dugotrajne imovine | 3.405.075,04 | 11,74% |

**RASHODI PO IZVORIMA FINANCIRANJA**

U nastavku je prikazana struktura izvršenja prihoda i rashoda po izvorima financiranja, i udio u ukupnim prihodima i rashodima, iz čega je razvidno da CARNET polovicu poslovanja financira iz Općih prihoda i primitaka 54.90%, dok se ostali dio odnosi na pomoći 36,21% I manjim dijelom ostale prihoda za posebne namjene tek 6,25%.

|  |  |  |
| --- | --- | --- |
| **BROJČANA OZNAKA I NAZIV** | **OSTVARENJE /IZVRŠENJE  01.2024. - 12.2024.** | **Udio prihoda i rashoda po izvorima financiranja** |
| **PRIHODI** | **32.052.233,82** |  |
| 11 Opći prihodi i primici | 17.596.315,98 | 54,90% |
| 12 Sredstva učešća za pomoći | 561.294,80 | 1,75% |
| 31 Vlastiti prihodi | 360,62 | 0,00% |
| 43 Ostali prihodi za posebne namjene | 2.004.565,45 | 6,25% |
| 51 Pomoći EU | 4.371.190,87 | 13,64% |
| 52 Ostale pomoći | 59.629,60 | 0,19% |
| 56 Fondovi EU | 2.019.400,36 | 6,30% |
| 57 Ostali programi EU | 1.409.783,12 | 4,40% |
| 58 Instrumenti EU nove generacije | 3.746.416,58 | 11,69% |
| 63 Inozemne donacije | 283.276,44 | 0,88% |
| **RASHODI** | **29.007.759,83** |  |
| 11 Opći prihodi i primici | 17.596.315,98 | 60,66% |
| 12 Sredstva učešća za pomoći | 561.294,80 | 1,93% |
| 31 Vlastiti prihodi | 591,63 | 0,00% |
| 43 Ostali prihodi za posebne namjene | 2.111.365,88 | 7,28% |
| 51 Pomoći EU | 1.198.862,19 | 4,13% |
| 52 Ostale pomoći | 29.052,00 | 0,10% |
| 55 Refundacije iz pomoći EU | 0 | 0,00% |
| 56 Fondovi EU | 2.019.400,36 | 6,96% |
| 57 Ostali programi EU | 1.409.783,12 | 4,86% |
| 58 Instrumenti EU nove generacije | 3.746.416,58 | 12,92% |
| 63 Inozemne donacije | 334.677,29 | 1,15% |

**Obrazloženje prijenosa sredstava u sljedeću godinu**

Ukupan iznos prijenosa sredstava u slijedeće razdoblje iznosi 5.791.712,57 EUR i u nastavku je prikazana struktura prijenosa sredstava po izvorima:

|  |  |  |
| --- | --- | --- |
| Izvori financiranja | Iznos | Udio |
| Ukupno | 5.791.711,79 |  |
| 43 | 1.800.663,14 | 31,09% |
| 52 | 52.047,09 | 0,90% |
| 51 | 3.605.123,10 | 62,25% |
| 63 | 333.878,46 | 5,76% |

Prijenos neutrošenih sredstava na izvoru 43 u nominalnom iznosu 1.800.663,14 EUR odnosi se na sredstva ostvarena kao prihod od registracije nacionalne domene Republike Hrvatske (.hr) koje se registriraju u skladu s Pravilnikom o ustrojstvu i upravljanju vršnom nacionalnom internetskom domenom. Sredstva su akumulirana tijekom godina s obzirom kako CARNET u redovnom radu nije ostvario toliku razinu rashoda da bi se ista utrošila. Kako opseg poslovanja CARNET-a raste tako se očekuje i povećana razina trošenja tih sredstava u narednom proračunskom razdoblju.

Prijenos sredstava na izvoru 51 odnosi se na predfinaciranje projekta “Uspostava Nacionalnog koordinacijskog središta za industriju, tehnologiju i istraživanja u području kibernetičke sigurnosti“ u iznosu od 3.149.720,90 EUR, te projekta Hrvatska kvantna komunikacijska infrastruktura – CroQCI u iznosu od 426.463,04 EUR

Prijenos neutrošenih sredstava na izvoru 52 odnosi se na predujam za Erasmus+ projekt koji traje do lipnja 2026. godine, te na predujam za projekt R.O.O.T. – Reach Out, Overcome, and Transform koji se provodi u 2025. godini.

Prijenos neutrošenih sredstava na izvoru 63 odnosi se na sudjelovanje na projektu GÉANT 5-2 koji predstavlja organizaciju 37 europskih akademskih i istraživačkih mreža (National Research and Education Network, NREN) te NORDUNet (predstavnik 5 nordijskih NREN-ova). Neutrošena sredstva se prenose iz godine u godinu sukladno stvarno nastalim troškovima vezanim za provedbu projekta. Sredstva će se potrošiti u skladu sa stavkama unutar predanog financijskog plana za razdoblje 2025. -2027.

Stanje novčanih sredstava na računima na početku i kraju proračunske godine prikazano je u tablici:

|  |  |  |  |
| --- | --- | --- | --- |
| **IBAN** | **VALUTA** | **STANJE NA DAN 01.01.2024.** | **STANJE NA DAN 31.12.2024.** |
| HR2323600001101491216 | EUR | 1.031,08 € | 1.030,60 € |
| HR5123600001500317173 | EUR | 276.576,05 € | 225.173,85 € |
| HR9823600001501213480 | EUR | 130.828,01 € | 130.829,36 € |